section_heading: Audi A6 C4
paragraph_text: Prva generacija, model C4 (Tip 4A), se proizvodio od 1994. – 1997. godine. Model C4 se razvio od modela Audi 100. Izmjena modela se je temeljila na vanjskom uređenju tj. promjena svjetala (prednjih i stražnjih), pokazivača smjera, promjena prednje haube, blatobrana i oba odbojnika, lajsni na vratima i krovu (krom lajsne za neke modele). U unutrašnjosti nije bilo tako značajnih promjena (volan, zamjena anlognog brojača kilometara digitalnim te još neke sitnice). Osim novih 2.8 30v (193ks) i 2.5 tdi (140ks) motora, izbor je ostao jednak kao i kod modela 100 samo što je motor 2,3 ukinut na nekim tržištima i stoga su modeli A6 s tim motorom u današnje vrijeme jako rijetki. Razlika između modela A6 i S6 nije jako velika, osim motora, a vidljiva je naročito po blatobranima (rubovi blatobrana na S6 su znatno više izbačeni prema van, tj. prošireni), prednjem braniku i znatno većim kočionim čeljustima i diskovima. Također modeli S6 imaju u unutrašnjosti bijelu boju pozadine pokazivača brzine i ostalih satova, za razliku od A6 koji ima crnu, a model S6 PLUS ima plavu.